Στις **4 Ιουλίου του 2004** στο Στάδιο Ντα Λουζ στην Λισαβόνα της Πορτογαλίας διεξήχθη ο **μεγάλος τελικός του Ευρωπαϊκού Πρωταθλήματος Ποδοσφαίρου (Euro)** ανάμεσα στις εθνικές ομάδες της "οικοδέσποινας" Πορτογαλίας και της Ελλάδας. Έπειτα από έντονο παιχνίδι με υψηλόβαθμη τακτική ανάμεσα στις δύο ομάδες η Ελλάδα επικράτησε τελικά με σκορ 1-0 της Πορτογαλίας χάρη σε γκολ με κεφαλιά του Άγγελου Χαριστέα έπειτα από ασίστ του Άγγελου Μπασινά μέσω εκτέλεσης κόρνερ στο 57ο λεπτό της αναμέτρησης και κατέκτησε τον τίτλο της πρωταθλήτριας Ευρώπης.

Μετάδοση
--------

Στην Ελλάδα η αναμέτρηση θα μεταδιδόταν από το πρώτο κανάλι της δημόσιας τηλεόρασης (ΕΤ1), όπως και όλα τα προηγούμενα παιχνίδια της διοργάνωσης. Ωστόσο για κάποιο λόγο αποφασίστηκε από υψηλόβαθμο στέλεχος της ΕΡΤ ότι το παιχνίδι θα προβληθεί και από τη ΝΕΤ. Το ματς είχε αρχίσει να μεταδίδεται για πολύ λίγο και από τα δύο κανάλια αλλά μετά συνεχίστηκε μόνο από την ΕΤ1. Η UEFA, η οποία ενημερώθηκε, ζήτησε εξηγήσεις και εξέφρασε την έντονη δυσαρέσκειά της για τους χειρισμούς αυτούς την βραδιά του ιστορικού τελικού.

Στο εξωτερικό ο αγώνας προβλήθηκε ζωντανά σε ποικίλα κανάλια.

Εισβολή στον αγωνιστικό χώρο
----------------------------

Πρόκειται για ένα περιστατικό εισβολής από τον γνωστό εισβολέα Τζίμι Τζαμπ. Εκείνος εισέβαλε στον αγωνιστικό χώρο, το 86ο λεπτό φορώντας ένα κόκκινο καπέλο και ένα μπλουζάκι (που έγραφε το όνομα του),τρέχοντας στο γήπεδο και ανεμίζοντας μια σημαία της Μπαρτσελόνα που πέταξε στον Λουίς Φίγκο, καθώς αυτός είχε πάρει μεταγραφή από τους ''Μπλαουγκράνα'' στην Ρεάλ. Παράλληλα τον κυνηγούσαν πέντε ή έξι μέλη της ασφάλειας, τα οποία κατάφεραν να τον απομακρύνουν εκτός. Η εισβολή του είχε ως αποτέλεσμα την διακοπή του αγώνα.

Η υποδοχή της ελληνικής αποστολής μετά τον τελικό
-------------------------------------------------

Δύο μέρες μετά την μεγάλη επιτυχία, την Παρασκευή ο κόσμος είχε βγει στους δρόμους αναμένοντας την επιστροφή των θριαμβευτών. Στο αεροδρόμιο Ελευθέριος Βενιζέλος, λίγο μετά τις 6:00 προσγειώθηκε το αεροπλάνο που μετέφερε την αποστολή της Εθνικής. Δυο πυροσβεστικά οχήματα σχημάτισαν μια υδάτινη αψίδα**,** για να περάσει το αεροπλάνο με τους παίκτες. Η Αττική Οδός είχε μετατραπεί σε ένα «γαλανόλευκο» πάρτι. Μοτοσυκλέτες και αυτοκίνητα συνοδεύαν την αποστολή μέχρι το Καλλιμάρμαρο. Ανά πέντε μέτρα το πούλμαν σταματούσε, προκειμένου να αποθεωθούν οι «γαλανόλευκοι» ήρωες. Η οδός Βασιλίσσης Σοφίας είχε μετατραπεί σε μια λαοθάλασσα και η Αθήνα ετοιμαζόταν για να υποδεχτεί τους 23 ποδοσφαιριστές με τον προπονητή τους. Το Καλλιμάρμαρο περίπου στις 21:00 υποδέχθηκε την αποστολή. Ο Θοδωρής Ζαγοράκης μπήκε με το τρόπαιο στο στάδιο. Ο τότε πρωθυπουργός, Κώστας Καραμανλής συνεχάρη τους Πρωταθλητές Ευρώπης.

Επετειακός Αγώνας
-----------------

Στο στάδιο «Γ. Καμάρας» της Ριζούπολης, 15 χρόνια μετά το αξέχαστο παιχνίδι,το 2019, η ομάδα του Ότο Ρεχάγκελ μαζεύτηκε ξανά για να αντιμετωπίσει τους τότε οικοδεσπότες του Euro 2004. Η Ελλάδα νίκησε την Πορτογαλία 2-1. Τα έσοδα του αγώνα ανάμεσα στους Legends 2004 και στην Portugal 2004, σε συνεργασία με το Ίδρυμα Σταύρος Νιάρχος,διατέθηκαν σε φιλανθρωπικούς σκοπούς και ιδιαίτερη σημασία είχε η ανταπόκριση του κόσμου που σχεδόν γέμισε το γήπεδο και συνεισέφερε με ένα μεγάλο χρηματικό ποσό. Άξια λόγου θεωρείται η παρουσία του πλέον τέως Προέδρου της Δημοκρατίας, Προκόπη Παυλόπουλου.Όσον αφορά το αγωνιστικό κομμάτι, ο Κώστας Κατσουράνης άνοιξε το σκορ στο 17ο λεπτό, ενώ στο 47’ ο Άγγελος Χαριστέας, ο οποίος είχε σκοράρει στον τελικό του 2004,πέτυχε το 2-0. Λίγα λεπτά μετά, ο Έλντερ Πόστιγκα μείωσε για τους Πορτογάλους. Η ελληνική ομάδα έχασε την ευκαιρία και για τρίτο γκολ με τον Βασίλη Τσιάρτα να χάνει πέναλτι. Το σφύριγμα της λήξης βρήκε τον κόσμο να επευφημεί και τις δυο ομάδες.

Πληροφορίες αγώνα
-----------------

|  |  |  |  |  |
| --- | --- | --- | --- | --- |
| 4 Ιουλίου 2004 |  Ελλάδα | 1-0 |  Πορτογαλία | Στάδιο Ντα ΛουζΘεατές: 65.647Διαιτητής:  Μάρκους Μερκ |
| Χαριστέας  57' |  |  |

  

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Eλλάδα:** |
|  |  |
| Αντώνης Νικοπολίδης |
| Σεϊταρίδης |
| Δέλλας |
| Μπασινάς |
| Γιαννακόπουλος  76' |
| Ζαγοράκης |
| Φύσσας |
| Κατσουράνης |
| Βρύζας  81' |
| Καψής |
| Χαριστέας |  57' |
| **Αλλαγές:** |
| Bενετίδης |  |  76' |
| Παπαδόπουλος |  |  81' |
| **Προπονητής:** |
|  Όττο Ρεχάγκελ |

 |  | 

|  |
| --- |
| **Πορτογαλία:** |
|  |  |
| Ρικάρντο |  |  |
| Αντράντε |  |  |
| Κοστίνια |  |  60' |
| Φίγκο |  |  |
| Παουλέτα |  |  74' |
| Μιγκέλ |  |  43' |
| Νούνο Βαλέντε |  |  |
| Καρβάλιο |  |  |
| Ρονάλντο |  |  |
| Μανίς |  |  |
| Ντέκο |  |  |
| **Αλλαγές:** |  |  |
| Φερέιρα |  | 43' |
| Ρουί Κόστα |  |  60' |
| Νούνο Γκόμες |  |  74' |
| **Προπονητής:** |
|  Λουίς Φελίπε Σκολάρι |

 |

|  |  |  |
| --- | --- | --- |
| Παραπομπές
1. 1 2 3  Newsroom (4 Ιουλίου 2019). «Euro 2004: 15 χρόνια από τη μέρα που η Ελλάδα θριάμβευσε». *CNN.gr*. Ανακτήθηκε στις 17 Απριλίου 2021.
2. ↑  Ιουλ 2019 14:46, Επιμέλεια: Παντελής Βλαχόπουλος Δημοσίευση: 04. «Euro 2004: Όταν η ΕΡΤ έγινε μπάχαλο τη βραδιά του τελικού». *www.sport24.gr*. Ανακτήθηκε στις 17 Απριλίου 2021.
3. 1 2  Glendenning, Barry (2004-07-04). «Portugal 0 - 1 Greece» (στα αγγλικά). *The Guardian*. ISSN 0261-3077.. Ανακτήθηκε στις 2021-04-17.
4. ↑  Team, Onsports (4 Ιουλίου 2019). «Το Euro 2004 «αναβίωσε» 15 χρόνια μετά και η Ελλάδα το έκανε ξανά!». *Onsports.gr*. Ανακτήθηκε στις 17 Απριλίου 2021.

Πηγές

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

**Τελικός Euro 2004**

 |